Cienfuegos
Store norske leksikon,Geografi,Verdens geografi,Nord- og Mellom-Amerika,Cubas geografi
Cienfuegos er en kommune og by på Cubas sørkyst, om lag 70 kilometer sørvest for Santa Clara. Kommunen har 177 958 innbyggere (ONE, estimat for 2019) og utgjør hovedstaden i provinsen med samme navn.
Cienfuegos er en av landets viktigste havnebyer, med stor utførsel av sukker, tobakk, kveg og huder. En stor del av Cubas reketrålerflåte opererer ved Cienfuegos-bukten, og havnen håndterer mesteparten av landets sukkereksport. Industrien omfatter kaffe- og tobakksforedling, destillering av rom og hermetisering av fisk.Franske immigranter fra Bordeaux og Louisiana grunnla dagens by som Fernandina de Jagua i 1819. Til tross for at den var en av de siste bosettingene som ble etablert under kolonitiden vokste Cienfuegos til en mektig handelsby på 1800-tallet. Byens historiske sentrum er preget av nyklassisk arkitektur og står oppført på UNESCOs verdensarvliste. Les mer i Store norske leksikon Cubas geografi Cubas befolkning Cubas historie Eksterne lenker UNESCO om Cienfuegos